સિંગાપોરમાં યુએસ રાષ્ટ્રપ્રમુખ ડોનાલ્ડ ટ્રમ્પ અને ઉત્તર કોરિયાના તાનાશાહ નેતા કીમ જોંગ ઉનની બેઠક પૂર્વે ઉ. કોરિયાએ એક મહત્વનું પગલું ભર્યું છે. ઉત્તર કોરિયાએ અગાઉ કરેલા વચનને પૂર્ણ કરતા પોતાની એટમી પરીક્ષણ સાઈટ પન્ગી-રીને ધ્વસ્ત કરી દીધી છે. થોડા દિવસો અગાઉ ઉત્તર કોરિયાએ વિદેશી મીડિયા સમક્ષ આ અંગેની સ્પષ્ટતા કરી હતી કે તે પોતાની ન્યૂક્લિયર સાઈટને નષ્ટ કરી દેશે. આગામી મહિને ઉ. કોરિયા અને યુએસના દિગજ્જ નેતાઓ વચ્ચે ઐતિહાસિક મુલાકાત યોજાઈ રહી છે. આ મુલાકાત પૂર્વે જ ઉ. કોરિયાએ દેશના ઉત્તર-પૂર્વ ક્ષેત્રના પવર્તીય વિસ્તારમાં આવેલી એટમી સાઈટને આજે ધ્વસ્ત કરી દીધી હતી.